Pean tunnistama, et kohale läksin eelarvamusega, vaatamata sellele, et seriaali tegijad on sama tuntud ja tunnustatud meeskond, kes on maha saanud niisuguse šedöövriga nagu "Ohtlik lend". Ehk - produtsent Raivo Suviste, režissöör Ain Prosa ning stsenarist Mihkel Ulman. Ka näitlejateseltskond on esmaklassiline - Marika Vaarik, Kadri Adamson ja minu meelest absoluutne supertandem Märt Avandi ja Ott Sepp (kes teatris ei käi, mäletavad neid noormehi vahest TV3  superstaarisaate juhtidena).